Dunavecsei Polgármesteri Hivatal
6087 Dunavecse, Fő út 43.
Tel/fax.:78/437-116,437-117
E-mail: dunavecseph@dunavecse.hu

Tájékoztató szünidei gyermekétkeztetésről
2024/2025. nyári szünet



Dunavecse Város Önkormányzata a szünidei gyermekétkeztetés keretében a szülő, törvényes képviselő kérelmére a déli meleg főétkezést a hátrányos helyzetű gyermek és a rendszeres gyermekvédelmi kedvezményben részesülő, halmozottan hátrányos helyzetű gyermek részére a nyári szünet, valamint az ezen időtartamra eső, a bölcsődei ellátást nyújtó intézmény és az óvoda zárva tartásának időtartama alatti munkanapokon ingyenesen biztosítja.  
A szünidei gyermekétkeztetést az önkormányzat az étel elvitelével biztosítja. Az igényelt étel éthordóban vehető át a fenti munkanapokon 11.30 – 12.00 között, az új konyhán (Dunavecse, Fő út 59., a volt Mozi épülete). 

Az étkeztetés időtartama: 

Nyári szünet általános iskolában, gimnáziumban:	2025. június 21 – 2025. augusztus 31. munkanapokon

Szakképző intézményben tanulóknak:		2025. június 14 – 2025. augusztus 31. munkanapokon

Bölcsőde zárva tartása: 				2025. július 28 – 2025. augusztus 8. munkanapokon

Óvoda zárva tartása: 					2025. július 28 – 2025. augusztus 8. munkanapokon



A szünidei gyermekétkeztetést a hátrányos, halmozottan hátrányos helyzetű gyermek szülője, törvényes képviselője igényelheti. Az igényeket a Dunavecsei Polgármesteri Hivatalban lehet benyújtani. 

Ha a szünidei gyermekétkezést betegség vagy egyéb ok miatt a gyermek nem veszi igénybe, a kötelezett a polgármesteri hivatalnál bejelenti a távolmaradást és annak vérható időtartamát, valamint a távolmaradásra okot adó körülmény megszűnését és azt, hogy a gyermek mikor veszi igénybe újból a gyermekétkeztetést. 

Amennyiben gyermeke / gyermekei részére szünidei gyermekétkeztetés kíván igényelni, igénylőlapját juttassa el a Dunavecsei Polgármesteri Hivatalhoz. 							
				

